Mrakodrap Pirelli

Mrakodrap Pirelli alebo Pirelli Tower (tal. Grattacielo Pirelli alebo Pirellone) je výšková budova v talianskom meste Miláno. Je vysoká 127,1 metrov a má 31 poschodí. Jej výstavba sa začala v roku 1956, v čase ekonomického rozmachu Talianska, na mieste prvej fabriky spoločnosti Pirelli. Dokončená bola v roku 1958 a stala sa jedným zo symbolov Milána. Budovu vytvorili architekti Gio Ponti a Pier Luigi Nervi. Svojim dizajnom sa podobá na MetLife Building v New Yorku, ktorá bola postavená neskôr. V čase výstavby bola špecifická svojimi zužujúcimi sa stranami. Je to jedna z prvých výškových budov na svete, ktorá upustila od klasickej blokovej zástavby. V roku 2002 do budovy narazilo malé lietadlo. Referencie Iné projekty Commons ponúka multimediálne súbory na tému Mrakodrap Pirelli Externé odkazy Fotografie mrakodrapu Pirelli Tower v archíve La Fondazione Pirelli